
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.113/2008 pentru modificarea Ordonanţei de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.- S.A. în vederea achiziţionării de autoturisme, cu care comisia noastră a fost sesizată în fond cu adresa Biroului Permanent nr.  PL.x 55 din 11 februarie 2009.
	PREŞEDINTE,

Viorel ŞTEFAN 

RAPORT

asupra proiectului de Lege privind aprobarea Ordonanţei de urgenţă 
a Guvernului nr.113/2008 pentru modificarea Ordonanţei de urgenţă 
a Guvernului nr.156/2007 privind despăgubirea persoanelor fizice
 care au constituit depozite la Casa de Economii şi Consemnaţiuni 
C.E.C.- S.A. în vederea achiziţionării de autoturisme
Cu adresa nr. PL.x 55 din 11.02.2009 , Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.113/2008 pentru modificarea Ordonanţei de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.- S.A. în vederea achiziţionării de autoturisme.
La întocmirea raportului s-a avut în vedere avizul Consiliului Legislativ şi avizul Comisiei juridice, de disciplină şi imunităţi.
Prezentul act normativ are ca obiect de reglementare modificarea Ordonanţei de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.- S.A. în vederea achiziţionării de autoturisme, cu modificările ulterioare, impusă de necesitatea creării cadrului legal de efectuarea unor corecţii asupra sumelor reprezentând despăgubiri, în sensul majorării lor. Aceasta deoarece determinarea cuantumului sumelor aferente despăgubirilor s-a efectuat pe baza unor evidenţe care reflectau situaţia unor solduri cu o vechime considerabilă, dovedite însă a fi incomplete. S-au identificat astfel şi alte persoane cu drept de despăgubire dar care nu au fost incluse în această anexă.
De asemenea se propune şi modificarea datei de răscumpărare a obligaţiunilor de stat emise conform prevederilor Ordonanţei de urgenţă a Guvernului nr. 156/2007, cu modificările ulterioare, de la 21 decembrie 2008 la 30 octombrie 2008.
Proiectul de Lege face parte din categoria legilor ordinare potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice doamna consilier Simona Mureşan.
La lucrările comisiei au participat  24  deputaţi, din totalul de 30 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 9.02.2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr.113/2008 pentru modificarea Ordonanţei de urgenţă a Guvernului nr.156/2007 privind despăgubirea persoanelor fizice care au constituit depozite la Casa de Economii şi Consemnaţiuni C.E.C.- S.A. în vederea achiziţionării de autoturisme, în şedinţa din data de 18 martie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar Mariana Bărdiţă 

